Зашто ме волиш
Зашто ме волиш

Да ли је криво то плесно вече, 
за бол који мори те сада, 
за љубав која срце ти пече, 
за силу која са тобом влада, 
дал' први танго када сам те звао, 
да плешеш са мном само тада, 
опрости крив сам, јер нисам знао 
да моја љубав у теби влада.

Ништа ти тада рекао нисам, 
ни уздах благи нисам ти дао, 
као и свима пришао сам теби, 
само за један плес сам те звао, 
да тужна сама стајала не би, 
вјеруј да тада још нисам знао, 
да љубав моју скриваш у себи.

Зашто тако брзо си пала, 
зашто ме волиш када си знала, 
да имаш љубав која те жели, 
да имаш неког коме си дала, 
свој први жарки пољубац врели, 
знаш ли да не смијеш вољети мене, 
јер љубав имаш која те чека, 
љубав која за тобом вене, 
с којом ћеш срећно живјети до вјека, 
и брати зреле плодове њене.

Ја нисам онај како ме видиш, 
ја нисам младић из твојих снова, 
нити сам цвијет да ми се дивиш, 
како сам препун веселих боја, 
ни лала нисам са којом можеш, 
блиставе косе јутром да китиш, 
кад знаш да ни једно од тога нисам, 
кажи ми онда зашто ме волиш?

Поезија